section_heading: Ponovno okupljanje, Anastasis i Dionysus (2011. – danas)
paragraph_text: Grupa je naknadno službeno najavila svjetsku turneju, a novi je album Anastasis (grčki: "Uskrsnuće") objavljen 13. kolovoza 2012. godine.<ref> Ušao je u najviših deset mjesta glazbenih ljestvica u Njemačkoj. U glazbenom je smislu uradak sličniji drugom Perryjevom studijskom albumu Arku iz 2010. godine. U instrumentaciji prevladavaju sintesajzeri s preinačenim gudačkim glazbalima i puhačkim glazbalima, a ritam je uglavnom homogen. Perry i Gerrard ne pjevaju zajedno, nego se svatko od njih pojavljuje na vlastitoj pjesmi. Elementi etnoglazbe aludiraju na Bliski i Daleki istok, ali i na područje sjeverne Afrike. Uradak je dobio uglavnom pozitivne i podijeljene kritike.